**BOG HIŠO NAJ VAŠO ŽIVI**

Dober dan za gospodarja,

dober dan za gospodinjo,

dober dan za vse pri hiši,

še za mačka, psa in miši.

Taka hiša, kot je vaša,

že na daleč je poznana,

dobro voljo, kdor prinaša,

tu sprejet je kot doma.

Harmonika gode, se pesem razlega,

plesalec pa z nogo že tolče ob tla.

Še sosed čez plot nam veselo zavriska,

korajža, veselje velja.

Komaj roke si podamo,

pa že režejo salamo.

Kdo bo vino, kdo žganjico,

vzemite si še potico.

Pa pogovor se razplete,

če za hec se kakšno reče.

Čas pa hitro, hitro teče,

davno je že polnoč preč.

Harmonika gode, se pesem razlega,

nasvidenje, oče, pa mati in vsi.

Želimo vam zdravja, veselja na leta,

Bog hišo naj vašo živi!